# Humanitāro un sociālo zinātņu fakultātes

# Mākslu katedra

**DOCENTS**

**Galvenie uzdevumi un pienākumi**

1. Docenta galvenais uzdevums ir sekmēt studiju un pētniecības darba brīvību, veicināt atklātumu Daugavpils Universitātes (turpmāk DU) pārvaldē un tās lietu kārtošanā. Docenta amata pienākumi jāpilda tā, lai DU spētu īstenot savus stratēģiskos attīstības uzdevumus un sasniegt izvirzītos mērķus.

2. Docenta galvenie pienākumi ir:

2.1. veikt pētniecisko darbu vai māksliniecisko jaunradi saskaņā ar Māklsu katedras galvenajiem pētnieciskajiem virzieniem – vizuālā māksla, dizains, kultūras menedžments, mūzika, mākslas un mūzikas pedagoģija un zinātne u.c.;

2.2. vadīt studiju nodarbības, organizēt eksāmenus un pārbaudījumus savā studju programmā (kursā, nozarē), vadīt studiju, bakalaura, maģistra darbus; piedāvāt aktuālas pētījumu tēmas un organizēt savlaicīgu, prasībām atbilstošu darbu izstrādi; veikt mākslinieciski radošo darbu;

2.3. kalendārā gada laikā publicēt/apstiprināt publicēšanai vismaz 1 rakstu zinātniskajā izdevumā, kas indeksēts *Web of Science* un/vai *SCOPUS* datu bāzēs ar ietkmes faktoru zem vidējā nozarē;

2.4. piedalīties Horizon 2020, ES struktūrfondu u.c. zinātnisko projektu un līgumdarbu sagatavošanā un iesniegšanā;

2.5. kalendāra gada laikā piedalīties ar referātu (mutiska prezentācija vai stenda referāts) vismaz vienā starptautiskajā zinātniskajā konferencē/kongresā, publicējot tēzes;

2.6. sekot mākslas jomas attīstībai, novitātēm un mūsdienu tendencēm, integrēt tās studiju procesā, nodrošinot zinātnes un studiju mijiedarbību;

2.7. veicināt starptautisko sadarbību zinātnē, nodrošinot DU starptautisku atpazīstamību (ārvalstu zinātnieku iesaiste DU darbībā, vieslekcijas, meistarklases u.t.t. ārvalstīs, iesaistīšanās starptautiskos projektos, ekspertīzē, zinātniskajās organizācijās, mākslu izstādēs u.c.);

2.8. kalendārā gada laikā piedalīties/organizēt vismaz vienu zinātnes vai mākslas popularizēšanas pasākumu Daugavpilī, Latvijā u.c., pārstāvot DU;

2.9. ievērot akadēmiskā godīguma principus, veicinot godprātīgu un atbildīgu attieksmi pret studiju procesu, zinātnisko darbību, objektivitāti, atbildību, savstarpēju cieņu un uzticēšanos un izslēdzot maldināšanu un krāpšanos.

**Amata pienākumu veikšanai nepieciešamā izglītība, zināšanas un prasmes**

1. Docenta amatā var ievēlēt personu, kurai ir doktora grāds.

2. Zinātnes apakšnozarei atbilstošas publikācijas mākslā.

3. Valsts valodas prasme atbilstoši Valsts valodas likumam.

4. Angļu valodas prasme A2 līmenī.